Document ID: 31988R1963

*****
ΚΑΝΟΝΙΣΜΟΣ (ΕΟΚ) αριθ. 1963/88 ΤΗΣ ΕΠΙΤΡΟΠΗΣ
της 4ης Ιουλίου 1988
για τροποποίηση του κανονισμού (ΕΟΚ) αριθ. 1528/78 περί λεπτομερειών εφαρμογής του καθεστώτος ενισχύσεως για τις αποξηραμένες ζωοτροφές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως της αγοράς στον τομέα των αποξηραμένων ζωοτροφών (1), όπως τροποποιήθηκε τελευταία από τον κανονισμό (ΕΟΚ) αριθ. 3996/87 (2), και ιδίως το άρθρο 6 παράγραφος 3,
Εκτιμώντας:
ότι το άρθρο 3 του κανονισμού (ΕΟΚ) αριθ. 1417/78 του Συμβουλίου της 19ης Ιουνίου 1978 για το καθεστώς ενισχύσεως για τις αποξηραμένες ζωοτροφές (3), όπως τροποποιήθηκε τελευταία από τον κανονισμό (ΕΟΚ) αριθ. 1173/87 (4), προβλέπει ότι σε ορισμένες περιπτώσεις η μέση τιμή της διεθνούς αγοράς καθορίζεται από τις τιμές των ανταγωνιστικών προϊόντων· ότι τα εν λόγω ανταγωνιστικά προϊόντα καθορίζονται στο άρθρο 3 του κανονισμού (ΕΟΚ) αριθ. 1528/78 της Επιτροπής (5), όπωως τροποποιήθηκε τελευταία από τον κανονισμό (ΕΟΚ) αριθ. 2334/87 (6)· ότι, μεταξύ αυτών των ανταγωνιστικών προϊόντων, για την περίοδο εμπορίας, των αποξηραμένων ζωοτροφών, 1987/88, η κριθή υπολογίστηκε στην τιμή παρεμβάσεως προσαυξημένη κατά ένα κατ' αποκοπή ποσό ίσο με 10 ECU ανά τόνο· ότι η κριθή πρέπει να υπολογιστεί σε τιμή που ανταποκρίνεται περισσότερο προς την πραγματικότητα της αγοράς· ότι για να γίνει αυτό θα πρέπει να καταργηθεί το κατ' αποκοπή ποσό το οποίο προστίθεται στην τιμή παρεμβάσεως της κριθής και ότι, συνεπώς, πρέπει να τροποποιηθεί ο κανονισμός (ΕΟΚ) αριθ. 1528/78·
ότι η Επιτροπή Διαχειρίσεως Αποξηραμένων Ζωοτροφών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1528/78 τροποποιείται ως εξής:
1. Στο άρθρο 3 παράγραφος 3, το δεύτερο εδάφιο αντικαθίσταται από το ακόλουθο κείμενο:
«Για τον καθορισμό της τιμής της κριθής, λαμβάνεται υπόψη η τιμή περεμβάσεως της κριθής. Η τιμή αυτή ισούται με τον μέσο όρο των τιμών παρεμβάσεως της κριθής που ισχύουν για την περίοδο εμπορίας της κριθής στην οποία περιλαμβάνεται ο μήνας για τον οποίο έχει καθοριστεί η μέση τιμή της διεθνούς αγοράς.»
2. Η παράγραφος 4 του άρθρου 5 αντικαθίσταται από το ακόλουθο κείμενο:
«4. Στην περίπτωση κατά την οποία, σε εφαρμογή της παραγράφου 3 και του άρθρου 6, η μέση τιμή της διεθνούς αγοράς μακροπρόθεμα καθορίζεται σύμφωνα με το άρθρο 3 του κανονισμού (ΕΟΚ) αριθ. 1417/78, η τιμή της κριθής που θα ληφθεί υπόψη ισούται με τον μέσο όρο των τιμών παρεμβάσεως της κριθής που ισχύουν για την περίοδο εμπορίας της κριθής στην οποία περιλαμβάνεται ο μήνας για τον οποίο έχει καθοριστεί η μέση τιμή της διεθνούς αγοράς.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαΐου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Ιουλίου 1988.

Labels: 2
6